iraklixyz/georgian-wikipedia-cleaned huggingface dataset:
ვანერუ

ვანერუ — ქალაქი ავსტრალიაში, მდებარეობს დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 152 077 ადამიანს. ფართობი — 685,8 კმ². შტატის ადმინისტრაციულ ცენტრ პერთიდან დაშორებულია 25 კილომეტრით და მოქცეულია ამავე ქალაქის აგლომერაციაში. დაარსდა 1902 წელს, ქალაქის სტატუსი მიიღო 1985 წელს. ვანერუ გაშენებულია ინდოეთის ოკეანის სანაპიროზე. ქალაქის მერია ჯონ კელი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.

მოსახლეობა
დამეგობრებული ქალაქები
სინარა, სიცილია, იტალია
კასტორია, დასავლეთი მაკედონია, საბერძნეთი — (1992 წელი)
გუიგანგი, გუანსი-ჯუანი, ჩინეთი — (2005 წელი)
კალგურლი

კალგურლი — ქალაქი ავსტრალიაში. მდებარეობს ქვეყნის დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით, ქალაქის მოსახლეობა შეადგენს 30 841 ადამიანს, ავსტრალიის ქალაქებს შორის მოსახლეობის მიხედვით ამ ქალაქს 42-ე ადგილი უკავია. მოსახლეობის საშუალო სიმჭიდროვე კმ²-ზე შეადგენს 299,14 ადამიანს. ფართობი — 103,1 კმ². შტატის ადმინისტრაციულ ცენტრ პერთიდან დაშორებულია 595 კილომეტრით. კალგურლი მოქცეულია უდაბნოების ტერიტორიაზე. ქალაქის ტერიტორიის აბსოლუტური სიმაღლეა 468 მეტრი. დაარსდა 1893 წელს. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ნალექიანობა — 265.6 მმ წელიწადში.

გალერეა
კლიმატი
მონდურაჰი

მონდურაჰი — ქალაქი ავსტრალიაში. მდებარეობს ქვეყნის დასავლეთ ნაწილში, დასავლეთი ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 83 294 ადამიანს, ავსტრალიის ქალაქებს შორის მოსახლეობის მიხედვით ამ ქალაქს 21-ე ადგილი უკავია. მოსახლეობის საშუალო სიმჭიდროვე კმ²-ზე შეადგენს 781,37 ადამიანს. ქალაქის ფართობია 106,6 კმ². მონდურაჰი 72 კილომეტრითაა დაცილებული შტატის ადმინისტრაციულ ცენტრ პერთის, ქალაქ ბანბერის 108 კილომეტრით. მონდურაჰი გაშენებულია ინდოეთის ოკეანის სანაპიროზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების ყოველწლიური რაოდენობა შეადგენს 875,1 მმ-ს.

ფოტო გალერეა
კლიმატი
ბრუმი

ბრუმი — ქალაქი ავსტრალიაში. მდებარეობს ქვეყნის ჩრდილო-დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 12 766 ადამიანს. შტატის ადმინისტრაციულ ცენტრ პერთიდან დაშორებულია 2100 კილომეტრით. გაშენებულია ინდოეთის ოკეანის სანაპიროზე, ზღვის დონიდან საშუალოდ 19 მეტრ სიმაღლეზე. ქალაქის ყველაზე ცხელი თვეებია დეკემბერი და იანვარი, ყველაზე ცივი ივლისი და აგვისტო. ატმოსფერული ნალექების ყოველწლიური რაოდენობა შეადგენს 598.9 მმ-ს.
ბუსელტონი

ბუსელტონი — ქალაქი ავსტრალიაში. მდებარეობს ქვეყნის დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 21 407 ადამიანს. შტატის ადმინისტრაციულ ცენტრ პერთიდან დაშორებულია 232 კილომეტრით, ქალაქ ბანბერიდან 52 კილომეტრით. გაშენებულია ინდოეთის ოკეანის სანაპიროზე, ზღვის დონიდან საშუალოდ 4 მ სიმაღლეზე. დაარსდა 1832 წელს. ყველაზე ცხელი თვეებია დეკემბერი და იანვარი, ყველაზე ცივი — ივლისი და აგვისტო. ნალექების ყოველწლიური რაოდენობა შეადგენს 812,6 მმ-ს.
ესპერანსე

ესპერანსე — ქალაქი ავსტრალიაში. მდებარეობს ქვეყნის სამხრეთ-დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 9919 ადამიანს. შტატის ადმინისტრაციულ ცენტრ პერთიდან დაშორებულია 720 კილომეტრით. ესპერანსე გაშენებულია სამხრეთის ოკეანის სანაპიროზე. ყველაზე ცხელი თვეებია დეკემბერი და იანვარი, ყველაზე ცივი ივლისი და აგვისტო. ნალექების ყოველწლიური რაოდენობა შეადგენს 620,3 მმ-ს.

დაძმობილებული ქალაქები
სენ-მარტენ-დე-რე საფრანგეთი
კარათა

კარათა — ქალაქი ავსტრალიაში. მდებარეობს ქვეყნის ჩრდილო-დასავლეთ ნაწილში, დასავლეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 16 475 ადამიანს. შტატის ადმინისტრაციულ ცენტრ პერთიდან დაშორებულია 1575 კილომეტრით. კარათა გაშენებულია ინდოეთის ოკეანის სანაპიროზე. დაარსდა 1960 წელს. ყველაზე ცხელი თვეებია დეკემბერი და იანვარი, ყველაზე ცივი ივლისი და აგვისტო. ნალექების ყოველწლიური რაოდენობა შეადგენს 271.7 მმ-ს.
ვლადიმერ დოლიძე

ვლადიმერ დოლიძე (დ. 28 მარტი, 1908, ოზურგეთი — გ. 19 თებერვალი, 1989) — ქართველი კინოოპერატორი, ხმის რეჟისორი, გამხმოვანებელი.

ბიოგრაფია
1931 წელს დაამთავრა საქართველოს ინდუსტრიული ინსტიტუტი. 1932–1937 წლებში მუშაობდა ხმის ჩამწერი საამქროს უფროსად თბილისის კინოსტუდიაში. 1937 წლიდან მუშაობდა ხმის ოპერატორად. მონაწილეობა აქვს მიღებული 80-ზე მეტი სრულმეტრაჟიანი და მოკლემეტრაჟიანი მხატვრული, დოკუმენტური და ანიმაციური ფილმის შექმნაში. მინიჭებული აქვს კინემატოგრაფიის დამსახურებული მოღვაწის წოდება. არის მეორე მსოფლიო ომის მონაწილე და ვეტერანი. დაჯილდოებულია: „სახელმწიფო პრემიით“ (1950) — ფილმისთვის „ჯურღაის ფარი“; მედლით სახელოვანი შრომისათვის; „სამამულო ომის ხარისხის ორდენით“; მედლით დიდ სამამულო ომში გამარჯვების წლისთავის აღსანიშნავად.
პორტ-ჰედლანდი

პორტ-ჰედლანდი — ქალაქი ავსტრალიაში. მდებარეობს ქვეყნის ჩრდილო-დასავლეთ ნაწილში, დასავლეთ ავსტრალიის შტატში, ზღვის დონიდან საშუალოდ 6 მეტრ სიმაღლეზე. 2011 წლის აღწერის მონაცემებით ქალაქის მოსახლეობა შეადგენს 15 044 ადამიანს. პორტ-ჰედლანდი 1322 კილომეტრითაა დაშორებული შტატის ადმინისტრაციულ ცენტრ პერთს. გაშენებულია ინდოეთის ოკეანის სანაპიროზე. პორტ-ჰედლანდი დაარსდა 1880 წელს. ყველაზე ცხელი თვეებია დეკემბერი და იანვარი, ყველაზე ცივი — ივლისი და აგვისტო. ნალექების საშუალო წლიური რაოდენობა შეადგენს 311,5 მმ-ს.
სანშაინ-კოუსტი

სანშაინ-კოუსტი — ქალაქი აღმოსავლეთ ავსტრალიაში. ქვინზლენდის შტატის დასახლებული პუნქტი. 2011 წლის აღწერით, ქალაქის მოსახლეობა შეადგენს 270 770 ადამიანს, ავსტრალიის ქალაქებს შორის მოსახლეობის მიხედვით ამ ქალაქს მეცხრე ადგილი უკავია. სანშაინ-კოუსტი 100 კილომეტრითაა დაცილებული შტატის ადმინისტრაციულ ცენტრ ბრიზბენს. ქალაქი გაშენებულია ტასმანიის ზღვის ნაპირებზე. სანშაინ-კოუსტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.

გალერეა
ტუიდ-ჰედსი

ტუიდ-ჰედსი — ქალაქი სამხრეთ ავსტრალიაში. ქალაქი არის ახალი სამხრეთი უელსის შტატის დასახლებული პუნქტი. 2011 წლის აღწერის მონაცემებით, ქალაქის მოსახლეობა შეადგენს 7525 ადამიანს. ტუიდ-ჰედსი 830 კილომეტრითაა დაცილებული შტატის ადმინისტრაციულ ცენტრ სიდნეის, ხოლო 104 კილომეტრით დაცილებულია ქალაქ ბრიზბენს. ტუიდ-ჰედსი მდებარეობს ორი შტატის, ახალი სამხრეთი უელსის და კვინსლენდის ოფიციალურ საზღვარზე. ქალაქში მიედინება მდინარე ტვიდი, რომელიც სწორედ აქ უერთდება ტასმანიის ზღვას. ტუიდ-ჰედსის ყოველწლიური ნალექების რაოდენობა შეადგენს 1581.5 მმ-ს.
კაუენჯი

კაუენჯი — ქალაქი სამხრეთ ავსტრალიაში. ქალაქი არის ვიქტორიის შტატის დასახლებული პუნქტი. 2006 წლის მონაცემებით ქალაქის მოსახლეობა შეადგენს 28 ადამიანს. შტატის ადმინისტრაციულ ცენტრ მელბურნიდან დაშორებულია 510 კილომეტრით. დასახლებული პუნქტიდან 38 კილომეტრში მდებარეობს ორი შტატის — ვიქტორიისა და სამხრეთი ავსტრალიის ოფიციალური საზღვარი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.
ავსტრალიის ქალაქები მოსახლეობის მიხედვით

აქ წარმოდგენილია ავსტრალიის ქალაქების სია მოსახლეობის მიხედვით. ცალკეული ქალაქების გარდა, წარმოდგენილია ავსტრალიის უდიდესი ურბანიზებული ქალაქების სიაც.

ავსტრალიის ქალაქები მოსახლეობის მიხედვით
2008 წლის ივნისში, ავსტრალიაში ჩატარებული აღრცხვით დადგინდა ქალაქების მოსახლეობა. ამჟამად ავსტრალიაში არის ხუთი ქალაქი, რომელიც მილიონს გადასცდა. ავსტრალიის 12 ქალაქი 100 000-დან 900 000-მდე მერყეობს. ავსტრალიის ქალაქებს შორის მოსახლეობის მიხედვით ყველაზე დიდია სიდნეი 4 399 722 ადამიანით, ამ ქალაქის გარშემო შექმნილია კონტინენტის ყველაზე დიდი აგლომერაცია.

ავსტრალიის ქალაქების სია მოსახლეობის მიხედვით.

50 ურბანიზებული ქალაქი მოსახლეობის მიხედვით
ავსტრალიის ქალაქების მაღალურბანიზებული დასახლებული პუნქტებია:

25 ადგილობრივი სამთავრობო ტერიტორია მოსახლეობით
ავსტრალიის ტერიტორია იყოფა შტატებად, შტატები კი იყოფა ადგილობრივ სამთავრობო ტერიტორიებად. დღეისათვის მოსახლეობის მიხედვით ყველაზე დიდი ადგილობრივი სამთავრობო ტერიტორიაა ბრისბენის საბჭო 1 027 847 მცხოვრებით. ავსტრალიის დედაქალაქი კანბერაც (მოსახ. 345 257) იყოფა სამთავრობო ტერიტორიებად და ის მიეკუთვნება ავსტრალიის ფედერალური ტერიტორიის საკანონმდებლო ასამბლეას.
ბოულდერი

ბოულდერი — ქალაქი დასავლეთ ავსტრალიაში, დასავლეთ ავსტრალიის შტატში. 2006 წლის მონაცემებით ქალაქის მოსახლეობა შეადგენს 5178 ადამიანს, ავსტრალიის ქალაქებს შორის მოსახლეობის მიხედვით ამ დასახლებულ პუნქტს 43-ე ადგილი უკავია. ფართობი — 4,5 კმ². შტატის ადმინისტრაციულ ცენტრ პერთიდან დაშორებულია 595 კილომეტრით, კალგურლიდან 7 კილომეტრით. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.
ბომადერი

ბომადერი — ქალაქი სამხრეთ ავსტრალიაში, ახალი სამხრეთი უელსის შტატში. 2006 წლის მონაცემებით ქალაქის მოსახლეობა შეადგენს 6601 კაცს. ბომადერი 123 კილომეტრითაა დაშორებული შტატის ადმინისტრაციულ ცენტრ სიდნეიდან. დასახლებული პუნქტიდან რამდენიმე კილომეტრში მდებარეობს ტასმანიის ზღვა. ბომადერში მოედინება მდინარე შოალჰავენი, რომლის ნაპირებზე გაშენებულია ნოვრის პარკი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.
პორტ-მაკუარი

პორტ-მაკუარი — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით ქალაქის მოსახლეობა შეადგენს 41 491 კაცს. პორტ-მაკუარი 400 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 510 კილომეტრით დაცილებულია ქალაქ ბრიზბენს. ქალაქი გაშენებულია ტასმანიის ზღვის ნაპირებზე, აქ მიედინება მდინარე ჰესტინგსი.
ლატრობეს ველი

ლატრობეს ველი — ქალაქი სამხრეთ ავსტრალიაში, ვიქტორიის შტატში. 2011 წლის აღწერის მონაცემებით ქალაქის მოსახლეობა შეადგენს 72 396 ადამიანს, ავსტრალიის ქალაქებს შორის მოსახლეობის მიხედვით მას 24-ე ადგილი უკავია. დასახლებული პუნქტის სიახლოვეს მდებარეობს ლატრობეს ველის აეროპორტი. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ყოველწლიური ნალექების რაოდენობა შეადგენს 800 მმ-ს.
ღირსი პატაპი

ღირსი პატაპი — მართლმადიდებელი ეკლესიის წმინდანი, ხსენების დღე არის ძველი სტილით 8 დეკემბერი ახალი სტილით - 21 დეკემბერი.

ბიოგრაფია
წმინდანი დაიბადა ქალაქ თებეში, კეთილმსახურ ქრისტიანთა ოჯახში. სრულწლოვანებას რომ მიაღწია, წმინდანმა ეგვიპტის უდაბნოს მიაშურა. მრავალი წლის შემდეგ წმინდა პატაპიმ ასკეტური ღვაწლით შორს გაითქვა სახელი და ურიცხვმა ხალხმა იწყო მასთან სიარული რჩევა-დარიგების სათხოვნელად. მაშინ ღირსი მამა, რომელიც მდუმარებას ეძიებდა, კონსტანტინოპოლში ჩავიდა და ვლაქერნის ტაძრის მახლობლად ქალაქის გალავანთან სენაკი მოიწყო. მალე პატაპის სახელი აქაც გახმიანდა. უფალმა თავის რჩეულს კურნებისა და ბოროტ სულთა განსხმის ნიჭი მიმადლა. ღირსი პატაპი ღრმა მოხუცებულობაში გარდაიცვალა.
სოსთენი (სამოცდაათთაგანი)

} (სამოცდაათ მოციქულთა კრება), კათოლიკურში — 28 ნოემბერი.

ცხოვრება და მოღვაწეობა
მოციქული სოსთენი მოქცევამდე კორინთოს სინაგოგის უფროსი იყო. ის ქრისტეს სჯულს წმიდა პავლე მოციქულმა აზიარა და თავის მოციქულებრივ ღვაწლში თანაშემწედ გაიხადა. კორინთოს ეკლესიისადმი მიმართვაში წმიდა პავლე მრევლს ორივეს სახელით ესალმებოდა: „პავლე, ჩინებული მოციქული იესო ქრისტესი ნებითა ღმრთისაჲთა და სოსთენი ძმაჲ“ (1 კორ. 1,1). მოგვიანებით წმიდა მოციქულ სოსთენს ხელი დაასხეს კორინთოს ეპისკოპოსად.
ტვიქიკე (სამოცდაათთაგანი)

} (სამოცდაათ მოციქულთა კრება), კათოლიკურში — 29 აპრილი.

ცხოვრება და მოღვაწეობა
წმიდა ტვიქიკე — პავლე მოციქულის მოწაფე და თანამგზავრი — მცირე აზიელი იყო. მოციქულთათავის პირველი პყრობილების დროს მისი ეპისტოლეები სწორედ ტვიქიკემ ჩაუტანა ეფესელებსა და კოლასელებს. ტვიქიკე მოციქულს ახსენებს პავლე მოციქული „ტიტეს მიმართ ეპისტოლეში“ (3,11). ტვიქიკე ბითვინიის ქ. ქალკედონის პირველი ეპისკოპოსი გახდა.
62 ხუცესი და 300 ერისკაცი

}. წმინდა მოწამენი აფრიკაში ეწამნენ 477 წელს. იმპერატორ ზენონის (475-491) ზეობისას ჩრდილოეთ აფრიკაში მდებარე ვანდალთა სამეფოს მმართველმა ჰუნერიხმა (477-484) არიანელ ეპისკოპოსთა თანადგომითა და ხელშეწყობით მართლმადიდებელთა დევნა დაიწყო. როდესაც მორწმუნეები ერთ-ერთ ტაძარში შეიკრიბნენ საღვთო ლიტურგიის ფარულად აღსასრულებლად, მათ ბარბაროსთა მხედრობა დაესხა თავს. მლოცველთა ნაწილმა გაქცევით უშველა თავს, ჭეშმარიტ სარწმუნოებაში უფრო მტკიცე სამასი ქრისტიანი კი ნებით ჩაბარდა მტერს. უღმრთოებმა ისინი ჯერ აწამეს, შემდეგ კი თავები მოჰკვეთეს. სამოცდაორი ხუცესიდან ორი დაწვეს, სხვებს ენები ამოაჭრეს, მაგრამ, ღვთის მადლით, მათ მაინც განაგრძეს ქადაგება და არიანელთა ცრუსწავლების მხილება.
ანთისა რომაელი

ანთისა რომაელი — მართლმადიდებელი ეკლესიის წმინდანი, ხსენების დღე არის ძველი სტილით 8 დეკემბერი, ახალი სტილით - 21 დეკემბერი. წმინდა მოწამე ანთისა რომაელი წმინდა ამბროსი მედიოლანელმა მონათლა. როდესაც ქალაქის თავის მეუღლემ, სუნილდამ მას არიანული ცრუნათლობის მიღება შესთავაზა, წმინდანმა უარით უპასუხა. ამისათვის იგი აწამეს, დაბოლოს, ცეცხლში დაწვეს.
აგაბო (სამოცდაათთაგანი)

} (სამოცდაათ მოციქულთა კრება), კათოლიკურში — 13 თებერვალი.

წმიდა აგაბოს წინასწარხედვის ნიჭი ჰქონდა მომადლებული. მან იწინასწარმეტყველა შიმშილობა იმპერატორ კლავდის მეფობისას (საქმე 11, 27-28) და წმიდა პავლეს წამება იერუსალიმში (საქმე 21,11). მოციქული აგაბო ქადაგებდა სხვადასხვა ქვეყანაში და ბევრი წარმართი მოაქცია.

იხსენიება „საქმე მოციქულთა“-ში (11, 28):

გიორგი მთაწმინდელის „დიდ სჳნაქსარში“ მისი ხსენების დღეა 10 აპრილს: „ამავე დღესა წმიდისა მოციქულისა და წინასწარმეტყველისა აღავოჲსი, რომლისათჳს წერილ არს საქმესა შინა მოციქულთასა“.
აკვილა (სამოცდაათთაგანი)

მოციქული აკვილა — ქრისტეს მოციქული, მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით - 27 ივლისი. იგი საქადაგებლად გაემგზავრა ეფესოში.

კონდაკი
ვითარცა რა მზე დიდი, მოგიგო შენ ეკლესიამან, დიდებულო აკვილა, და ბრწყინვალებითა მოძუღურებისა შენისათა განათლდებიან სარწმუნოებით პატივისმცემელნი შენნი უფლისა მოციქულო.
ანანია (სამოცდაათთაგანი)

მოციქული ანანია — ქრისტეს მოციქული, ქალაქ დამასკოს ეპისკოპოსი, მართლმადიდებელი ეკლესიის წმინდანი, ხსენების დღეა — 14 ოქტომბერი [ძვ. სტ. 1 ოქტომბერი]. ღვთის ბრძანებით, სწორედ მან მონათლა ქრისტიანთა მდევნელი სავლე, მომავალი პავლე მოციქული. განსაცდელების მიუხედავად, ანანია გაბედულად და აშკარად ქადაგებდა ქრისტიანობას იუდეველებსა და წარმართებს შორის. დამასკოდან იგი ელეფთეროპოლში გადავიდა სახარების სწავლებით და იქ მრავალი სნეული განკურნა. ქალაქის თავი, ლუკიანე შეეცადა, წმინდანი კერპების-თვის მსხვერპლის შეწირვაზე დაეყოლიებინა, მაგრამ ვერაფერს გახდა. მაშინ ჯალათებმა მისი ბრძანებით სასტიკად აწამეს ქრისტეს მხნე აღმსარებელი. ქალაქგარეთ გაიყვანეს და ქვებით ჩაქოლეს. ანანიამ თავისი მკვლელებისათვის ლოცვაში შეჰვედრა სული უფალს. მოგვიანებით მისი წმინდა ნაწილები კონსტანტინოპოლში გადააბრძანეს.
ანტონი მესხი

ანტონი მესხი — ქართველი წმინდანი, მართლმადიდებელი ეკლესიის წმინდანი, ხსენების დღე არის ძველი სტილით 16 მარტი, ახალი სტილით - 29 მარტი.

წმინდა ანტონი მესხი, ღრმად განათლებული „მოღვაწე და მმართველობითა სრული“ წმინდა მამა დავით გარეჯის ლავრაში მოღვაწეობდა, ბიოგრაფიული ცნობები წმინდა ანტონის შესახებ არ შემონახულა, მაგრამ მხოლოდ ის ფაქტი, რომ „მას „სახელ-სდვეს ქართველთა მზედ“ ბევრ რამეზე მეტყველებს.

იგი პიმენ სალოსთან ერთად მოღვაწეობდა ღვთის სადიდებლად და ქვეყნის სასარგებლოდ. ქვეყანა კი ამ დროს საოცრად დაცემული და განადგურებული იყო: მონღოლთა შემოსევებით გამწარებულ მოსახლეობაში იმძლავრა ურწმუნოებამ, თვით წმინდა მეფე დემეტრე თავდადებულიც (ხს. 25 მარტს) აღერია უწესობაში, მაგრამ იყვნენ ღვთისა და ერის წინაშე თავდადებულნი, რომლებიც ყოველნაირად ცდილობდნენ ხალხის ქრისტესკენ მობრუნებას. კათოლიკოსმა ნიკოლოზმა მეფე დემეტრე ამხილა უსჯულოებაში. მეფის ურჩობამ კათოლიკოსი აიძულა, თავისი ნებით დაეთმო საპატრიარქო ტახტი და უბრალო განდეგილი ბერის ცხოვრებით ეცხოვრა.

საღვთო მადლით გაბრწყინებულმა მამებმა პიმენმა და ანტონმა კარგად იცოდნენ, თუ მეფე და მთავრები შეინანებდნენ, შეინანებდა ხალხიც, და ამიტომ მათ ერზე ზრუნვა მეფის დამოძღვრითა და მხილებით დაიწყეს. „ქართლის ცხოვრებაში“ წერია, რომ წმინდა ბერები ამხელდნენ „მეფესა და ყოველსა ერსა, გარნა არარაჲ ისმინეს“.

ბერებმა სალოსობის, მეფისა და ერის მხილების საოცრად დიდ და გაბედულ ღვაწლს წარმართებს შორის ქადაგებაც დაუმატეს. ჟამთააღმწერელი მოგვითხრობს, რომ წმიდა პიმენმა „ნათესავი ლეკთა წარმართობისაგან მოაქცია, რომელნი ჰგიან სარწმუნოებასა ქრისტესა“.

ღვთის ნებითა და წმიდანთა ლოცვით აღსრულდა წმინდა პიმენ სალოსისა და ანტონი მესხის დიდი სურვილი - მეფე დემეტრემ არა მარტო თავისი უსჯულოება შეინანა, არამედ მოწამოებრივი სიკვდილით დაასრულა სიცოცხე. ერი ფეხზე წამოდგა, მისთვის თავდადებული ბერები წმიდათა დასში შერაცხა და მათი ხსენება ერთად დააწესა.
კარლტონის ბაღები

კარლტონის ბაღები — მსოფლიო მემკვიდრეობის ძეგლი ჩრდილო-აღმოსავლეთ კარლტონში, მელბურნში, ავსტრალია.

იგი მოიცავს 26 ჰექტარ ტერიტორიაზე, სადაც მდებარეობს სამეფო საგამოფენო დარბაზი, მელბურნის მუზეუმი და კინოთეატრი, ტენისის კორტები და ჯილდოს მფლობელი ბავშვების სათამაშო მოედნები.

2004 წელს, კარლტონის ბაღები იუნესკომ მსოფლიო მემკვიდრეობის სიაში შეიტანა.
სენტრალ-კოუსტი

სენტრალ-კოუსტი — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით მისი მოსახლეობა შეადგენს 312 184 ადამიანს, მცხოვრებთა საშუალო სიმჭიდროვე კმ²-ზე — 176,67 ადამიანს. ფართობი — 1767 კმ². სენტრალ-კოუსტი 77 კილომეტრითაა დაცილებული შტატის ადმინისტრაციულ ცენტრ სიდნეის და მოქცეულია ამ ქალაქის აგლომერაციაში. ქალაქი მდებარეობს ტასმანიის ზღვის სანაპიროზე. დაარსდა 2005 წელს. დასახლებული პუნქტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.
შარკის ყურე

შარკის ყურე — ყურე ავსტრალიაში, მდებარეობს დასავლეთ ავსტრალიის რეგიონ გასკოინიში. პერთის ჩრდილოეთით, 800 კმ-ის დაშორებით, ავსტრალიის ყველაზე დასავლეთ ნაწილში.

ყურის ზონაში ცხოვრობს 1000 კაცზე ნაკლები. საზღვაო საზღვარი 1500 კმ-ია. იგი მოიცავს 10 000 კმ² და საშუალო სიღრმეა 10 მეტრი.

1991 წელს, ყურე შეიტანეს მსოფლიო მემკვიდრეობის ძეგლების სიაში.
ტურინგოვა

ტურინგოვა — ქალაქი აღმოსავლეთ ავსტრალიაში, ქვინზლენდის შტატში. ტურინგოვა მიეკუთვნება კუინზლენდის ადგილობრივ სამთავრობო ტერიტორიას. 2007 წლის მონაცემებით ქალაქის მოსახლეობა შეადგენს 59 164 ადამიანს. ტერიტორიის ფართობი — 1866,9 კმ².

ქალაქი გაშენებულია ტასმანიის ზღვის ნაპირებზე. დასახლებული პუნქტის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.
მოოროპნა

მოოროპნა — ქალაქი სამხრეთ ავსტრალიაში, ვიქტორიის შტატში. 2011 წლის აღწერის მონაცემებით მისი მოსახლეობა შეადგენს 7813 ადამიანს, ავსტრალიის ქალაქებს შორის მოსახლეობის მიხედვით ამ ქალაქს 32-ე ადგილი უკავია.

მოოროპნა 181 კილომეტრითაა დაშორებული შტატის ადმინისტრაციულ ცენტრ მელბურნს, ქალაქ შეპარტონს 4 კილომეტრით. ქალაქის სიახლოვეს მდებარეობს ორი შტატის ვიქტორიის და ახალი სამხრეთი უელსის ოფიციალური საზღვარი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
სუნბური

სუნბური — ქალაქი სამხრეთ ავსტრალიაში, ვიქტორიის შტატში. 2011 წლის აღწერის მონაცემებით, ქალაქის მოსახლეობა შეადგენს 33 062 ადამიანს. დასახლებული პუნქტის ფართობია 22,1 კმ².

სუნბური 39 კილომეტრითაა დაცილებული შტატის ადმინისტრაციულ ცენტრ მელბურნს. ქალაქი სუნბური დაარსდა 1836 წელს. ქალაქის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.
უინძორი (ახალი სამხრეთი უელსი)

უინძორი — ქალაქი სამხრეთ ავსტრალიაში, ახალი სამხრეთი უელსის შტატში. 2011 წლის აღწერის მონაცემებით, ქალაქის მოსახლეობა შეადგენს 1803 ადამიანს. შტატის ადმინისტრაციულ ცენტრ სიდნეიდან დაშორებულია 56 კილომეტრით. ქალაქი უინძორი დაარსდა 1810 წელს. აქ ჩამოედინება მდინარე ჰავკესბური. ყველაზე ცხელი თვეა იანვარი, ყველაზე ცივი – ივლისი.
ანა წინასწარმეტყველი

ანა წინასწარმეტყველი - მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით - 22 დეკემბერი. სამოელ წინასწარმეტყველის დედა.

ბიოგრაფია
იყო მეუღლე ელკანასი, რომელიც, ეფრემის მთაზე ცხოვრობდა. უფლის რჩეულ დედაკაცს შვილი დიდხანს არ ეძლეოდა. ელკანამ მეორე ცოლიც შეირთო - ფენანა, რომელიც, ანასგან განსხვავებით, ნაყოფიერი გამოდგა. საშინლად წუხდა ნეტარი ანა და ღმერთს მხურვალედ ევედრებოდა შვილის მონიჭებას.

ელკანა მთელი სახლეულითურთ ყოველწლიურად ადიოდა „ტაძარსა უფლისასა“ და თაყვანს სცემდა და მსხვერპლს სწირავდა ღმერთს. ერთხელ, ამგვარი მოგზაურობის დროს, დარდისგან ჩამომდნარი ანა დაემხო სკინიის წინ, ნეტარი დედა გულში ლოცულობდა - ბაგეებს ამოძრავებდა, ხმა კი არ ისმოდა, ამიტომ ელი მღვდელმა ჩათვალა, რომ ის ნასვამი იყო, აყვედრა უღირსი საქციელი და უბრძანა, ტაძარს მოშორებოდა. ანამ სიმდაბლით მიუგო: დედაკაცის სატკივარი რომ გაიგო, ელიმ აკურთხა იგი, მისი თხოვნის აღსრულება გამოსთხოვა უფალს და მშვიდობით განუტევა. ანამ გაიხარა, ნუგეში მიეფინა მის სულს და სულ მალე მუცლად იღო კიდეც. ნანატრ ძეს უფლის მხევალმა სამოელი დაარქვა, რაც „უფლისგან გამოთხოვილს“ ნიშნავს. როცა სამოელი დედის ძუძუს განეშორა, ანამ და ელკანამ უხვი ძღვენი შესწირეს უფალს და ძეც, აღთქმისამებრ, ტაძარში დატოვეს. ელი მღვდელმა დალოცა მართალი დედაკაცი, მან კი, გახარებულმა, სამადლობელი გალობა შესწირა უფალს, სადაც ქრისტეს შობამდე ათასი წლით ადრე იწინასწარმეტყველა მაცხოვრის განკაცება. ეს საგალობელი დღესაც სრულდება ეკლესიაში ღვთისმსახურების დროს. ამის შემდეგ ანას კიდევ სამი ძე და სამი ასული შეეძინა, ღრმა მოხუცებულობამდე იცხოვრა და მშვიდობით შეჰვედრა სული უფალს.

მართალი ანას შესახებ მეფეთა წიგნშია მოთხრობილი (1, 1-28; 2, 1-11).
ავსტრალიის გეოგრაფია

ავსტრალიის გეოგრაფია — ავსტრალიის კავშირი მდებარეობს სამხრეთ ნახევარსფეროში და ერთადერთი ქვეყანაა მსოფლიოში, რომელიც მთელს კონტინენტს მოიცავს. ფართობით 7 686 850 კმ², იგი მე-6 ადგილზეა მსოფლიოში, რითაც ოდნავ ჩამორჩება აშშ-ს (ალასკის გარეშე) და თითქმის 32-ჯერ აღემატება დიდ ბრიტანეთს.

ავსტრალიას ეკუთვნის კუნძულები: ტასმანია, კენგურუ და ა. შ. სანაპირო ხაზი სუსტადაა დანაწევრებული. აღმოსავლეთ სანაპიროს გასწვრივ დაახლოებით 2000 კმ-ის მანძილზე ვრცელდება დიდი ბარიერული რიფი, რომელიც შედგება უამრავი პატარა მარჯნიანი რიფისა და კუნძულისაგან, რომლებიც მნიშვნელოვნად აფერხებენ ნაოსნობას. ავსტრალიას ფართო გასასვლელი აქვს მსოფლიოს სამ ოკეანეში, ესენია: წყნარი ოკეანე, ინდოეთის ოკეანე, სამხრეთის ოკეანე. ავსტრალიის ტერიტორიას აღმოსავლეთიდან ესაზღვრება ტასმანიის ზღვა. ნალექების რაოდენობის მიხედვით კონტინენტებს შორის ავსტრალია ყველაზე მშრალია. ნალექების უმეტესი ნაწილი მოდის ჩრდილოეთით, სამხრეთ და სამხრეთ-დასავლეთ რაიონებში. ავსტრალია ძალზედ მდიდარია მიწისქვეშა წყლებით. დასავლეთი ნაწილი უდაბნოებსა და ნახევარუდაბნოებს უკავია. მათ შორის უდიდესია ვიქტორიის დიდი უდაბნო და დიდი ქვიშიანი უდაბნო.

ავსტრალიის უმაღლესი მწვერვალია მთა კოსციუშკო, რომელიც მდებარეობს ავსტრალიის ალპებში (სიმაღლე 2228 მ). კონტინენტის უგრძესი მდინარეა მურეი, რომლის სიგრძეა 2590 კილომეტრი. ავსტრალიის უდიდესი ტბაა ეირი, მისი ფართობია 9.500 კმ². იგი ატარებს ედუარდ ეირის სახელს, რომელიც იკვლევდა ავსტრალიას საუკუნის 40-იან წლებში. ავსტრალიის ფლორის განსაკუთრებული სახეობებია ევკალიპტი და აკაცია. გვხვდება ევკალიპტის 600 სახეობა. ქვეყნის აღმოსავლეთში ისინი 100 მ სიმაღლეზე იზრდებიან. ტყეებს უკავია ტერიტორიის 6 %.
სოფრონი კვიპრელი

სოფრონი კვიპრელი — კვიპრელი მთავარეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით — 22 დეკემბერი.

ბიოგრაფია
დაიბადა კუნძულ კვიპროსზე ქრისტიანულ ოჯახში. იგი მრავალ მეცნიერებას დაეუფლა, მაგრამ ყველაზე მაღლა წმინდა წერილს აყენებდა. უფლის რჩეული გამოირჩეოდა კეთილმსახურებით, გლახაკთმოყვარეობით და ასკეტური ცხოვრებით, რის გამოც უფლისგან სასწაულთქმედების ნიჭი მიემადლა. კვიპროსის ეპისკოპოსის, წმინდა დამიანეს გარდაცვალების შემდეგ მთელი ხალხის სურვილით დაქვრივებულ კათედრაზე ღირსი სოფრონი აღასაყდრეს. ახალ ხარისხში იგი ბრძნულად და სიყვარულით განაგებდა თავის სამწყსოს. გარდაიცვალა საუკუნეში.
ავსტრალიის უდაბნოები

უდაბნოებს ავსტრალიის კონტინენტზე მნიშვნელოვანი ფართობი უკავია. უდაბნოების ტერიტორია ძირითადად დასავლეთ და ჩრდილოეთ ავსტრალიაშია. ავსტრალიის ტერიტორიაზე მრავალი პატარა და დიდი უდაბნოა, მათი ფართობი შეადგენს 1371000 კმ²-ს, რაც მთლიანი კონტინენტის 18%.

უდაბნოები
ვიქტორიის დიდი უდაბნო
ვიქტორიის დიდი უდაბნო მდებარეობს დასავლეთ და სამხრეთ ავსტრალიაში. იგი გადაშლილია 700 კილომეტრზე და მისი ფართობი შეადგენს 424 ათ. კმ2.

გიბსონის უდაბნო
გიბსონის უდაბნო მდებარეობს დასავლეთ ავსტრალიაში. უდაბნოს ფართობი არის 156 000 კმ². სწორედ ეს ტერიტორიები აქვთ საცხოვრებლად ავსტრალიელ აბორიგენებს.

სიმფსონის უდაბნო
უდაბნოს ძირითადი ნაწილი მდებარეობს ჩრდილოეთ ტერიტორიაზე, სიმფსონის უდაბნოს გარკვეული ნაწილი აგრეთვე ვრცელდება ქვინზლენდის და სამხრეთი ავსტრალიის ტერიტორიებზეც. უდაბნოს ფართობი შეადგენს 176 500 კმ²-ს.

ავსტრალიის სხვა უდაბნოები
პატარა ქვიშიანი უდაბნო
ნულარბორის ვაკე
სტრელეცკის უდაბნო
ტანამის უდაბნო
ტირარის უდაბნო

უდაბნოების ჯგუფი
დასავლეთის უდაბნოები – ჯგუფში შედის გიბსონის, დიდი ქვიშიანი და პატარა ქვიშიანი უდაბნო.